Kampung Maruah Sumagid Telipok

Kampung Maruah Sumagid Telipok nopo nga iso kokompungan i koiso di noturidong id watas Telipok om kiwaa do 500 do tulun mogigion i poingion id kampung dii. Kogumuon nopo tulun id kampung dii nga kibansa do Dusun darat om Dusun Lotud, Cina, Sino om Bajau. Oontok toun 2005, kiwaa ogumu tulun labus pogun di ruminikot id kampung dii (moniwa id tana tulun mogigion id kampung dii/ minomonsoi walai-walai id toning bawang Telipok). Kampung nopo diti nga iso o kampung di abantug om nokointutun id posorili watas Telipok tu kiwaa iso tinimungan sipoot buul mantad kampung dii di agaras kopio. Kiwaa nogi songulun mobi Malaysia id pialaan lokud toi ko nointutunan nogi sabaagi "gusti lengan". Kampung diti pointongkop miampai iso dewan om gelanggang futsal.